Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 381/13/7712	Svidník, 15.10.2013
EEČ : 2-60-68-2013

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
od 17.02.2012, keď  bola ukončená zmluva o dodávke zemného plynu zo strany akciovej spoločnosti Slovenský plynárensky priemysel XXXXX, do 17.05.2013 v odbernom mieste rodinného domu číslo 57 v obci Kuková okr. Svidník neoprávnene odobrala 3571 m3 zemného plynu v hodnote 1 589,16 eur ku škode akciovej spoločnosti SPP-distribúcia XXXXX 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 3 Trestného poriadku obvinenej XXXXX súčasne ukladám, aby v priebehu skúšobnej doby uhradila škodu poškodenej akciovej spoločnosti SPP-distribúcia XXXXX, s ktorou uzavrela dohodu o uznaní dlhu a o plnení dlhu v splátkach.

Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka PZ Obvodného oddelenia PZ v Giraltovciach ČVS: ORP-291/GE-SK-2013 z 02.08.2013 bolo  začaté trestné stíhanie vo veci prečinu krádeže podľa § 212 ods. 2 písm. e/  Tr. zák. uznesením povereného príslušníka PZ ČVS: ORP-291/GE-SK-2013 zo 16.08.2013 bolo pre tento prečin vznesené obvinenie XXXXX, ktorá ho mala spáchať tak, ako to je uvedené vo výroku tohto uznesenia. 	
	Dňa 11.10.2013 mi poverený príslušník PZ predložil vyšetrovací spis s návrhom, aby na obvinenú XXXXX bola pre uvedený prečin podaná obžaloba.
	Po preskúmaní vyšetrovacieho spisu som zistil, že skrátené vyšetrovanie je vedené pre prečin, na ktorý zákon ustanovuje trest odňatia slobody, ktorého horná hranica je dva roky.
	Ďalej som zistil, že obvinená v rámci svojho výsluchu vyhlásila, že spáchala skutok, za ktorý je trestne stíhaná a prehlásila, že dáva súhlas na podmienečné zastavenie trestného stíhania.
	Tiež som zistil, že 20.09.2013 obvinená uzavrela s poškodenou akciovou spoločnosťou SPP-distribúcia XXXXX dohodu o uznaní dlhu a o plnení dlhu v splátkach číslo 303/2013/SPP-D a v termíne splátky 26.09.2013 uhradila prvú zo štyroch dohodnutých splátok v sume 71,16 eur.
	Obvinená v mieste trvalého pobytu požíva dobrú povesť, pričom doposiaľ nebola odsúdená.
	Vzhľadom na to, že boli splnené podmienky na podmienečné zastavenie trestného stíhania podľa § 216 ods. 1 písm.a/, b/, c/ Tr. por. bolo potrebné rozhodnúť tak, ako to je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor